Title: BREEAM-NOR ver 1.1.pdf
Utslipp av CO2-ekvivalenter skal beregnes ut i fra levert energi til bygget, iht NS 3031.Referansenivået, Cref, skal beregnes som utslippet av CO2-ekvivalenter fra energibruken til det vurderte bygget hvor 40% eller 60% av varmebehovet er dekket med annen energiforsyning enn direktevirkende el eller fossile brensler (lav/nullkarbonløsning). 40% benyttes hvis byggets oppvarmede BRA er mindre eller lik 500 m2, ellers benyttes 60%. Den lav/nullkarbonløsningen (som er utredet i foranalysen) som gir det høyeste CO2-utslippet kan benyttes som referanse. Som et minimum skal følgende lav/nullkarbon-løsninger evalueres som basis for referansenivået: Varmepumpeanlegg (luft- og vannbaserte), solvarmeanlegg og bioenergi-anlegg. Resten av energiforsyningen skal regnes å være basert på elektrisitet fra nettet, med en CO2-faktor på 278 g/kWh levert energi til bygget.